
RAPORT DE SPECIALITATE
privind modificarea şi completarea HCLMT nr. 162/10.05.2016, modificată prin HCLMT nr. 72/21.02.2017, privind delegarea gestiunii, prin atribuire directă, a serviciului  ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”,  precum şi aprobarea Caietului de sarcini, Regulamentului de organizare şi funcţionare a serviciului si Contractului de delegare a gestiunii

Având în vedere Expunerea de motive nr. SC2017-                         a Primarului Municipiului Timișoara și Proiectul de hotărâre privind modificarea şi completarea HCLMT nr. 162/10.05.2016 privind delegarea gestiunii, prin atribuire directă, a serviciului  ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”,  precum şi aprobarea Caietului de sarcini, Regulamentului de organizare şi funcţionare a serviciului si Contractului de delegare a gestiunii,  prin care se propune aprobarea costurilor de mentenaţă pentru sistemul ,,Trafic management şi supraveghere video”, alte modificări necesare derulării contractului în bune condiţii, modificări şi completări recomandate şi de Camera de Conturi Timiş prin Raportul de audit financiar din 31 iulie 2017, precum şi de către Direcţia Fiscală a Municipiului Timişoara;

 Facem următoarele precizări:

Consiliul Local al Municipiului Timişoara, prin Hotărârea nr. 162/10.05.2016, a aprobat delegarea gestiunii, prin atribuire directă, a serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara” către SC Drumuri Municipale Timişoara SA. Prin aceeaşi hotărâre s-a aprobat Caietul de sarcini al serviciului, Regulamentul de organizare şi funcţionare a serviciului, Contractul de delegare de gestiune, prin atribuire directă, a serviciului, tarifele aplicate, etc., iar prin HCLMT nr. 72/21.02.2017 s-a aprobat modificarea şi completarea Hotărârii nr. 162/10.05.2016.
Potrivit art. 3 alin. (1) din Legea serviciilor comunitare de utilităţi publice nr. 51/2006, serviciile de utilităţi publice sunt în responsabilitatea autorităţilor administraţiei publice locale şi se înfiinţează, se organizează şi se gestionează potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.

În organizarea, funcţionarea şi dezvoltarea serviciilor de utilităţi publice interesul general al comunităţilor locale este prioritar. Prevederile prezentei legi vizează satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul comunităţilor locale, precum şi dezvoltarea durabilă a unităţilor administrativ-teritoriale (art. 3 alin. (2) din Legea serviciilor comunitare de utilităţi publice nr. 51/2006).

Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice (art. 8 alin. (1) din Legea serviciilor comunitare de utilităţi publice nr. 51/2006).

Serviciul pentru administrarea domeniului public şi privat este reglementat prin Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, si Hotărârea Guvernului nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local

Potrivit art. 13 alin. (2) din Regulamentul – cadru de organizare şi funcţionare a serviciilor publice de administrare a domeniului public şi privat de interes local, aprobat prin Anexa 1 din Hotărârea Guvernului nr. 955/2004, gestiunea directă se realizează prin compartimente specializate, organizate în cadrul aparatului propriu al consiliului local, consiliului judeţean sau al Consiliului General al Municipiului Bucureşti, după caz, ori prin serviciile publice organizate în subordinea consiliilor locale, consiliilor judeţene sau a Consiliului General al Municipiului Bucureşti.                                                                                                         

Potrivit de art.2 lit.a) din O.G. nr.71/2002, serviciile de administrare a domeniului public si privat sunt definite ca reprezentând „totalitatea acţiunilor şi activităţilor edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al unităţilor administrativ-teritoriale, altele decât cele date, potrivit legii, în administrarea altor servicii publice locale”. Acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local, având ca obiect, printre altele, şi „instalarea, întreţinerea şi funcţionarea sistemelor de semnalizare şi dirijare a circulaţiei urbane, în vederea asigurării siguranţei traficului şi pentru fluidizarea acestuia", conform art.3 alin.1 lit. g) din O.G. nr.71/2002.

Potrivit art. 128 alin. (1) lit. b) şi c) din OUG nr. 195/2002 autoritatile administratiei publice locale iau masuri pentru instalarea, aplicarea şi întreţinerea mijloacelor de semnalizare rutieră şi a echipamentelor destinate siguranţei circulaţiei, conform standardelor în vigoare, ţinând evidenţa acestora; întocmesc şi actualizează planurile de organizare a circulaţiei pentru localităţile urbane şi iau măsuri pentru realizarea lucrărilor ce se impun în vederea asigurării fluentei şi siguranţei traficului, precum şi a reducerii nivelurilor de emisii poluante. 

Potrivit Contractului de delegare a gestiunii nr. SC2016-12094/26.05.2016 (art. 10, pct. 15), SC Drumuri Municipale Timişoara SA are obligaţia de a întreţine şi/sau extinde sistemul ,,Trafic management şi supraveghere video”, după punerea sa în funcţiune, şi aprobarea costurilor de întreţinere, prin acordul părţilor. Sistemul de trafic management şi supraveghere video cuprinde: sistem centralizat de dirijare automată a traficului rutier şi infrastructura de fibră optică.


Menţionăm faptul că obiectivul de investiţii „Trafic Management şi supraveghere video” a fost inclus în cadrul poiectelor prioritare pentru atragerea de finanţare nerambursabilă, având ca obiectiv general îmbunătăţirea fluxului rutier şi al siguranţei cetăţeanului în Municipiul Timişoara.
Obiectivele specifice ale proiectului constau  în ,,Trafic managemnet şi supraveghere video”: 

1. Modernizarea şi extinderea sistemului de semaforizare pentru o ţintă de 134 intersecţii, identificate prin Studiul de Trafic;

2. Dotarea intersecţiilor şi a zonelor identificate cu risc de infracţionalitate sau zone rutiere periculoase cu un numar de 230 echipamente noi de supraveghere (camere video);

3. Îmbunătăţirea condiţiilor şi creşterea siguranţei rutiere în Municipiul Timişoara;

4. Creşterea siguranţei traficului rutier, datorită unui sistem modern, operativ şi totodată discret de supraveghere video metropolitană; 

5. Crearea unui Centru de Comanda şi Control unic, pentru coordonarea activităţilor de management trafic şi supraveghere video care să răspundă cerinţelor viitoare de dezvoltare a Municipiului Timişoara.

Prin proiectul “Trafic management şi supraveghere video” s-au realizat un număr de 44 intersecţii noi. Bunurile care sunt date în administrarea şi exploatarea SC Drumuri Municipale Timişoara SA sunt prevăzute în Anexa 4 la HCLMT nr. 162/10.05.2016. Printre aceste bunuri se tansmit şi un număr de 104 intersecţii semaforizate. Astfel, că se impune preluarea de către SC Drumuri Municpale Timişoara SA şi a intersecţiilor nou semaforizate, precum şi a celorlalte bunuri realizate prin proiect.
Proiectul ,,Trafic management şi supraveghere video” este recepţionat şi se va preda operatorului SC Drumuri Municipale Timişoara SA conform prevederilor art. 10 pct. 15 din Contractului privind delegarea de gestiune nr. SC2016-12094/26.05.2016, astfel, întreţinerea şi/sau extinderea sistemului ,,Trafic management şi supraveghere video”, va fi preluată, după punerea sa în funcţiune, şi aprobarea costurilor de întreţinere prin acordul părţilor. Sistemul de trafic management şi supraveghere video cuprinde: sistem centralizat de dirijare automată a traficului rutier şi infrastructura de fibră optică.
 
Ca atare se impune şi aprobarea costurilor pentru întreţinerea (mentenanţa sistemului) şi/sau extinderea sistemului.  Astfel, prin adresa cu nr. 5124/13.09.2017, înregistrată la Primăria Municipiului Timişoara cu nr. RE2017-001797/21.09.2017, SC Drumuri Municipale Timişoara SA, ne transmite centralizatorul costurilor de mentenanţă a sistemului ,,Trafic managemnt şi supraveghere video” întocmit în baza activităţilor specifice fiecărui subsistem şi periodicitatea execuţiei lor, cu menţiunea că au ţinut cont de perioada de garanţie de 5 ani. 

În urma verificărilor efectuate, Camera de Conturi Timiş, prin Raportul de audit financiar din 31 iulie 2017, recomandă reanalizarea clauzelor contractului de delegare de gestiune nr. SC2016-12904/26.05.2016 în corelare cu celelalte anexe ale contractului, astfel încât să fie reglementată modalitatea în care să fie realizate şi decontate lucrările de investiţii/modernizări, etc..

De asemenea, se impune reglementarea unor mijloace de semnalizare rutieră. Astfel, mijloacele de semnalizarea rutieră care pot reutilizate se vor folosi în procesul de semnalizare rutieră, iar restul materialelor vor fi scoase din funcţiune, casate şi valorificate ca deşeuri de materiale, conform OG nr. 112/2000. Veniturile care rezultă din valorificarea acestora, după deducerea cheltuielilor, se vor vărsa la bugetul local.   

Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000, art.2, privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale. Procedura de scoatere din funcţiune, casare şi, după caz, valorificare a mijloacelor fixe mai sus menţionate va fi pusă în aplicare prin grija S.C. Dumuri Municipale Timişoara S.A, iar rezultatele demersurilor se vor comunica Direcţiei Economice spre înregistrare în evidenţa tehnico-operativă.

De asemenea, se impune modificarea contractului de delegare în ceea ce priveşte plata redevenţei, în sensul corelării clauzelor cu procedura de colectare impusă de Direcţia Fiscală a Municipiului Timişoara prin HCLMT nr. 444/2015 şi adresa nr. IF2017-077594/09.10.2017.

Având în vedere cele mai sus menţionate, faptul că proiectul de management al traficului este printre puţinele şi cel mai complex proiect de acest gen din ţară, faptul că foloseste echipamente si programe de ultimă generaţie, faptul că preţurile pentru întreţinere şi/sau extinderea sistemului de management al traficului necesită aprobarea ambelor părţi, se impune modificarea şi completarea Contractului privind delegarea de gestiune nr. SC2016-12094/26.05.2016 aprobat prin HCLMT nr.  162/10.05.2016, precum şi modificarea şi completarea art. 5 din HCLMT nr. 162/10.05.20116, după cum urmeză: 
I.  Art. 1 alin. (1) din Contractul nr. SC2016-12904/26.05.2016 se modifică şi completează după cum urmează: ,,Art. 1. (1) Obiectul prezentului contract îl constituie delegarea de gestiune prin atribuire directa a serviciilor de semnalizare rutieră, întreţinere, mentenanţă, funcţionare şi dirijare a circulaţiei rutiere pe raza municipiului Timişoara, precum şi a infrastructurii intrainstituţionale a municipalităţii.”
II. Art. 6 se completează cu un nou alineat,  alin. (4), din Contractul nr. SC2016-12904/26.05.2016 se modifică şi completează, astfel: ,,a) Tarifele pentru mentenanţa sistemului sunt evidenţiate în Anexa 1 la actul adiţional.
b) Tarifele pentru extinderea sistemului sunt evidenţiate în Devizele analitice întocmite pe categorii de lucrări şi sunt cele aprobate aprobate de către Consiliul Local al Municipiului Timişoara prin art. 6 din Hotărârea nr. 162/10.05.2016”.
III. Art. 7 din Contractul nr. SC2016-12904/26.05.2016 se modifică şi completează astfel:
Se modifică şi se completează art. 7 din Contractul nr. SC2016-12904/26.05.2016, astfel:
· Alin. 1 se completează, astfel: ,,Delegarea gestiunii serviciilor se efectuează în schimbul unei redevenţe lunare de 0,5 % din cuantumul veniturilor încasate de delegat din serviciile prestate, la care se adauga TVA conform cotei stabilită de legislaţia în vigoare.”
· Alin. 2 se modifică şi se completează, astfel (se înlocuieşte conţinutul alineatului): ,,(2) Plata redevenţei se efectueaza in patru rate anuale in contul nr. RO17TREZ621502205X020362 deschis la Trezoreria Municipiului Timisoara pe numele delegatarului sau prin casieria Directiei Fiscale a Municipiului Timisoara. 
· Alin. 3 se modifică şi se completează, astfel (se înlocuieşte conţinutul alineatului): (3) Termenul scadent pentru plata redevenţei este:
Trim I: Până la 31.03. ale anului curent, redevența calculată pentru exploatarea obiectului concesiunii pentru lunile noiembrie an precedent + decembrie an precedent + ianuarie an curent, 

Trim II: Până la 30.06. ale anului curent, redevența calculată pentru exploatarea obiectului concesiunii pentru lunile februarie an curent + martie an curent + aprilie an curent, 

Trim III: Până la 30.09. ale anului curent, redevența calculată pentru exploatarea obiectului concesiunii pentru lunile mai an curent + iunie an curent + iulie an curent, 

Trim IV: Până la 31.12. ale anului curent, redevența calculată pentru exploatarea obiectului concesiunii pentru lunile august an curent + septembrie an curent + octombrie an curent.

· Alin. 4 se modifică şi se completează astfel (se înlocuieşte conţinutul alineatului): ,,(4) a.) Plata redevenţei se va efectua în baza unei facturi emisa de catre delegatar in forma electronica, in format pdf. Delegatul va comunica delegatarului până la data de 1 a ultimei luni din trimestrul în care redevența devine scadentă, respectiv 01.03, 01.06, 01.09, 01.12, centralizatorul din care rezultă baza asupra cărora se aplică cota redevenței conform clauzelor contractuale.
b.) Factura se va comunica delegatului prin mijloace electronice- email-, de pe adresa de email veniturinefiscale@dfmt.ro pe adresa de email valida, securizata si comunicata in mod oficial de catre delegat. Comunicarea facturii prin modalitate electronica se va efectua cu cel putin 20 de zile inainte de implinirea termenului scadent. 

c.) Partile au obligatia sa intretina functionarea continua a adreselor de email pe toata durata executarii contractului. 
d.) Orice modificare sau nefunctionare a adresei de email se va comunica celeilalte parti in cel mult 24 de ore de la data modificarii sau deficientei, in acest ultim caz, cu indicarea timpului pentru remediere. 
e.) Delegatul va confirma, prin mijloace electronice la adresa de e-mail  veniturinefiscale@dfmt.ro primirea facturii, in 5 cinci zile de la data comunicarii. 
f.) In cazul neprimirii facturii in termenul prevazut la alin. 3, delegatul va informa delegatarul despre acest aspect in termen de 5 zile lucratoare de la data la care a expirat termenul mentionat. 
g.) In cazul in care comunicarea facturii nu este confirmata de catre delegat  in termenul prevazut, factura va fi considerata comunicata si acceptata. 
h.) Pe cale de exceptie, daca factura nu poate fi comunicata in format electronic, deoarece delegatul fie nu detine adresa de e-mail, fie aceasta nu este functionala temporar, delegatul se obliga sa se prezinte la sediul delegatarului in vederea remiterii facturii pe suport de hartie, in termen de 5 zile de la data expirarii termenului prevazut la lit. f)  a prezentului alineat. In acest caz, comunicarea se considera indeplinita la data la care delegatarului i-a fost inmanata sub semnatura factura emisa pe suport de hartie. 
i.) In caz de neideplinire de catre delegat a obligatiei prevazuta la lit. g a prezentului alineat, factura se considera comunicata in termen de 5 zile de la data expirarii termenului prevazut la alin. 3, cu toate consecintele ce decurg din acest fapt. 
j.) Corespondenta aferenta prezentului contract, referitoare la îndeplinirea obligatiilor de natura financiara se va purta pe adresele de email puse la dispozitie de partile implicate.
· Alin. 5 se modifică şi se completează, astfel (se înlocuieşte conţinutul alineatului): ,,(5) a.) In cazul neplății redevenței la termenele scadente, delegatul datorează penalități de întârziere care se vor calcula în aceleași condiții prevăzute de Legea nr.207/2015 privind Codul de Procedură Fiscală vizând majorările de întârziere pentru neplata la scadenţă a impozitelor şi taxelor locale.
b.) La expirarea scadenţei, delegatul este de drept în întârziere fără a fi necesară vreo formalitate prealabilă în acest sens. 

c.) În cazul neachitării redevenţei în termen mai mare de 90 de zile de la data scadenţei, prin simplul fapt al neexecutarii, contractul este reziliat de plin drept, fără a fi necesară punerea în întârziere sau orice formalitate prealabilă. 

· Alin. 6 şi 7 rămân nemodificate.

IV.  Art. 12 se completează cu un nou alineat,  alin. (3), din Contractul nr. SC2016-12904/26.05.2016 se modifică şi completează, astfel: ,,(3) Bunurile realizate în cadrul programelor de investiţii vor fi predate către delegat pe baza de proces verbal de predare-primire”.
V. Art. 16 se completează cu un nou alineat,  alin. (2), din Contractul nr. SC2016-12904/26.05.2016, astfel: (2) Garantia de buna executie privind realizarea obligatiei reprezentand redeventa datorata:

a) In termen de cel mult 30 de zile de la data incheierii prezentului act aditional, delegatul este obligat sa depuna cu titlu de garantie de buna executie o suma de 19473,13 lei, reprezentand redeventa datorata delegatarului pentru primele 3 luni de activitate.

b) Delegatarul are dreptul de a executa garantia de buna ori de cate ori delegatul nu indeplineste obligatia de plata a redeventei in termen de 90 zile de la data scadentei. In termen de cel mult 5 zile lucratoare de la executarii de catre delegatar a garantiei de buna executie, delegatul sub sanctiunea rezilierii de drept a prezentului contract este obligat sa constituie noua garantie sau sa suplineasca diferenta, dupa caz, pana la nivelul prevazut la lit a);

c) Plata garantiei se efectueaza prin caseria Directiei Fiscale a Municipiului Timisoara sau in contul RO75TREZ6215059XXX017211 al DFMT, CUI 21666630 deschis la Trezoreria Timisoara.

VI. Art. 20 alin. (1) din Contractul nr. SC2016-12904/26.05.2016 se completează după cum urmează: ,,Art. 20 alin. (1) lit. a) Mijloacele de semnalizare rutieră care se dezafectează de pe domeniul public vor fi preluate în custodie de către delegat în baza unui proces-verbal. Mijloacele de semnalizarea rutieră astfel dezafectate şi preluate, care pot reutilizate, vor fi folosite în procesul de semnalizare rutieră, iar restul materialelor vor fi scoase din funcţiune, casate şi valorificate ca deşeuri de materiale, conform OG nr. 112/2000. Veniturile care rezultă din valorificarea acestora, după deducerea cheltuielilor, se vor vărsa la bugetul local.   

Art. 20 alin. (1) lit. b) Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000, art.2, privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale. Procedura de scoatere din funcţiune, casare şi, după caz, valorificare a mijloacelor fixe mai sus menţionate va fi pusă în aplicare prin grija S.C. Dumuri Municipale Timişoara S.A, iar rezultatele demersurilor se vor comunica Direcţiei Economice spre înregistrare în evidenţa tehnico-operativă”.

Art. 20 alin. (1) lit. c) În cazul în care delegatul va achiziţiona echipamente necesare lucrărilor de semnalizare de pe raza municipiului Timişoara, iar costul acestora va fi achitat anticipat de către delegatar, acestea vor fi preluate în custodia delegatului prin proces – verbal.  
VII.  Se modifică şi completează Anexa 4 aprobată prin art. 5 din HCLMT nr.  162/10.05.2016, conform anexei care va face parte integrantă din hotărâre.

